b'\n_START_ARTICLE_\nKomet McNaught\n_START_SECTION_\nOdkritje\n_START_PARAGRAPH_\nKomet je odkril 7. avgusta 2006 Robert H. McNaught na CCD plo\xc5\xa1\xc4\x8di med obi\xc4\x8dajnim opazovanjem v programu Siding Spring Survey. Komet se je nahajal v ozvezdju Ka\xc4\x8denosca (Ophiuchus). Takrat je imel magnitudo +17. Od avgusta do novembra 2006 so komet spremljali kako se je pomikal iz ozvezdja Ka\xc4\x8denosca v ozvezdje \xc5\xa0korpijona. Njegova magnitude se je pove\xc4\x8dala na +9, kar je bilo \xc5\xa1e vedno premalo, da bi se videl s prostim o\xc4\x8desom . V decembru je komet izginil v siju Sonca._NEWLINE_Ko so ga ponovno videli, je postajal vse svetlej\xc5\xa1i, v za\xc4\x8detku januarja 2007 so ga lahko \xc5\xbee videli s prostim o\xc4\x8desom. Za opazovalce na severni polobli je bil viden v ozvezdju Strelca in okoli\xc5\xa1kih ozvezdij. prison\xc4\x8dje je dosegel 12. januarja na razdalji 0,17 a.e. od Sonca . To je \xc5\xbee bilo tako blizu Sonca, da ga je lahko opazoval tudi vesoljski observatorij SOHO. Komet je pri\xc5\xa1el v vidno polje observatorija SOHO 12. januarja. Lahko se ga je opazovalo tudi na internetu. Iz vidnega polja satelita je komet od\xc5\xa1el 16. januarja. Ker je bil komet zelo blizu Sonca, so opazovalci na severni polobli lahko opazovali komet zelo kratek \xc4\x8das. Videli so ga samo v svetlem obdobju mraka._NEWLINE_Komet je pri\xc5\xa1el v prison\xc4\x8dje 12. januarja in je postal najsvetlej\xc5\xa1i komet po kometu Komet Ikeya-Seki v letu 1965. Komet so pri\xc4\x8deli pri\xc5\xa1tevati med Velike komete. 13. in 14. januarja je dosegel najve\xc4\x8djo navidezno magnitudo -6,0 . Komet je bil od 12. do 14. januarja viden pri dnevni svetlobi med 5 in 10\xc2\xb0 jugozahodno od Sonca, najve\xc4\x8djo svetlost je imel -5,5 . Zemlji je bil najbli\xc5\xbee 15. januarja 2007 na razdalji 0,82 a.e. Po prehodu mimo Sonca je postal viden na ju\xc5\xbeni polobli. V Avstraliji je dosegel najve\xc4\x8djo svetlost 14. januarja takoj po Son\xc4\x8devem zahodu , ko je bil viden 23 minut. 15. januarja so ga opazovali na Observatoriju Perth in so ocenili njegovo navidezno magnitudo -4,0 ._NEWLINE_Svetlost kometa je po\xc4\x8dasi slabela. Sedaj ga vidijo lahko \xc5\xa1e samo z zelo velikimi teleskopi v ozvezdju Oktanta (Octans)\n_START_SECTION_\nSonda Ulysses\n_START_PARAGRAPH_\nVesoljska sonda Ulysses je nepri\xc4\x8dakovano letela 3. februarja 2007 skozi rep kometa McNaught . Gibanje skozi rep se je zgodilo na oddaljenosti 256 milijonov km od jedra kometa. Naprave na sondi so zaznale zelo komplicirano sestavo okolja._NEWLINE_Naprava Spektrometer za ionsko sestavo son\xc4\x8devega vetra (SWICS ali The Solar Wind Ion Composition Spectrometer) je merila hitrost delcev v repu in v Son\xc4\x8devem vetru. Pri tem je zaznala nepri\xc4\x8dakovane ione v kometovem repu, ki so imeli mo\xc4\x8dan vpliv na Son\xc4\x8dev veter. Prvi\xc4\x8d so tudi opazili kisikove ione O\xc2\xb3\xe2\x81\xba v bli\xc5\xbeini kometa. To pomeni, da ionom iz Son\xc4\x8devega vetra najprej manjka nekaj elektronov, ki pa so jih pri prehodu repa pridobili nazaj._NEWLINE_Naprava SWICS je te pojave zaznala 256 milijonov km od kometovega jedra. Drugo odkritje je bilo v tem, da so opazili, da je rep zmanj\xc5\xa1al hitrost Son\xc4\x8devega vetra skoraj na polovico. Normalno ime Son\xc4\x8dev veter hitrost okoli 700 km/s, v kometovem repu pa je imel samo okoli 400 km/s'